ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 12.12.1996 
COM(96) 710 τελικό - COD 384 
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ 
σύμφωνα με το άρθρο 189β (2) (α) της Συνθήκης ΕΚ 
στη δεύτερη ανάγνωση του Ευρωπαϊκού Κοινοβουλίου 
της Κοινής Θέσης του Συμβουλίου για 
ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΣΥΜΒΟΥΛΙΟΥ 
σχετικά με τους κοινούς κανόνες για την εσωτερική αγορά ηλεκτρικής 
ενέργειας 

ΑΙΤΙΟΛΟΓΙΚΗ ΕΚΘΕΣΗ 
Η παρούσα πρόταση Οδηγίας βασίζεται στο Αρθρο 57 (2), στο Αρθρο 66 και στο 
Αρθρο 100α της Συνθήκης ΕΚ. Το Αρθρο 100α απαιτεί την διαδικασία 
συναπόφασης του Αρθρου 189β της Συνθήκης. 
Η Επιτροπής υποβάλλει την γνωμοδότηση της στη δεύτερη ανάγνωση του 
Ευρωπαϊκού Κοινοβουλίου. 
ΕΞΕΛΙΞΗ ΤΗΣ ΔΙΑΔΙΚΑΣΙΑΣ 
Η πρόταση Οδηγίας του Συμβουλίου σχετικά με τους κοινούς κανόνες για 
την εσωτερική αγορά ηλεκτρικής ενέργειας υποβλήθηκε από την Επιτροπή 
στις 21 Φεβρουαρίου 1992 (COM(91) 548 τελικό - SYN 384). 
Το Ευρωπαϊκό Κοινοβούλιο γνωμοδότησε σε πρώτη ανάγνωση στις 17 
Νοεμβρίου 1993. Πρότεινε ένα ορισμένο αριθμό τροπολογιών. 
Η Οικονομική και Κοινωνική Επιτροπή έδωσε την γνώμη της στις 27 
Ιανουαρίου 1993. 
Η Επιτροπή υπέβαλε τροποποιημένη πρόταση Οδηγίας του Ευρωπαϊκού 
Κοινοβουλίου και του Συμβουλίου στις 7 Δεκεμβρίου 1993 (COM(93) 643 
τελικό - COD 384). 
Η Επιτροπή υπέβαλε δύο έγγραφα εργασίας, το πρώτο για την Οργάνωση 
της Εσωτερικής Αγοράς ηλεκτρικής ενέργειας στις 22 Μαρτίου 1995 
(SEC(95) 464 τελικό) και το δεύτερο για τα μικρά και πολύ μικρά ηλεκτρικά 
συστήματα στην Εσωτερική Αγορά ηλεκτρικής ενέργειας στις 10 Μαίου 1995 
(SEC(95) 685 τελικό). 
Το Ευρωπαϊκό Κοινοβούλιο σχολίασε το δεύτερο έγγραφο εργασίας στις 10 
Μαίου 1995 στην έκθεση του της 7ης Φεβρουαρίου 1996 (ΡΕ 
215.270/οριστ.). 
Το Συμβούλιο της Ευρωπαϊκής Ενωσης ενέκρινε Κοινή θέση στις 25 Ιουλίου 
1996 (Έγγρ. 8811/96 ENER 105). 
Η Επιτροπή δέχθηκε την κοινή θέση στις 26 Ιουλίου 1996 (SEC(96) 1409 
τελικό - COD 384), και ενημέρωσε το Ευρωπαϊκό Κοινοβούλιο για την 
γνωμοδότηση της. 
Το Ευρωπαϊκό Κοινοβούλιο ψήφισε στην δεύτερη ανάγνωση στις 11 
Δεκεμβρίου 1996, υιοθετώντας ευνοϊκό ψήφισμα το οποίο δε περιείχε 
τροπολογίες στην κοινή θέση. 
2. ΠΕΔΙΟ ΕΦΑΡΜΟΓΗΣ 
Η παρούσα πρόταση Οδηγίας αφορά την παραγωγή, μεταφορά και διανομή 
της ηλεκτρικής ενέργειας. Στοχεύει να εξασφαλίσει την εισαγωγή 
ανταγωνισμού στον τομέα ηλεκτρικής ενέργειας, να δημιουργήσει 
μεγαλύτερη απόδοση, να ενισχύσει την ασφάλεια εφοδιασμού και να 
παράσχει ισότιμη πρόσβαση για όλους τους παραγωγούς και τους 
επιλέξιμους πελάτες σε αυτόν τον τομέα. Η πρόταση είναι μέρος της 
δεύτερης φάσης της προσπάθειας που καταβάλλει η Επιτροπή για την 
καθιέρωση της εσωτερικής αγοράς ενέργειας και ως τοιαύτη 
αντιπροσωπεύει μια ενδιάμεση φάση στην πορεία προς την πλήρη 
απελευθέρωση του τομέα της ηλεκτρικής ενέργειας. Θα συνοδευτεί από 
πρόσθετα μέτρα για την προώθηση του ανοίγματος της αγοράς 
3. Η ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ ΣΤΗΝ ΔΕΥΤΕΡΗ ΑΝΑΓΝΩΣΗ ΤΟΥ 
ΕΥΡΩΠΑΪΚΟΥ ΚΟΙΝΟΒΟΥΛΙΟΥ 
Η Επιτροπή καλωσορίζει το γεγονός ότι το Ευρωπαϊκό Κοινοβούλιο δεν 
υιοθέτησε καμία τροπολογία στην κοινή θέση του Συμβουλίου στην δεύτερη 
ανάγνωση του στις 11 Δεκεμβρίου 1996. 
Η Επιτροπή καλεί το Συμβούλιο να θεσπίσει οριστικά την σχετική Οδηγία 
σύμφωνα με την κοινή θέση. 

ISSN 0254-1483 
COM(96) 710 τελικό 
ΕΓΓΡΑΦΑ 
GR ίο 12 
Αριθ. καταλόγου : CB-CO-96-722-GR-C 
ISBN 92-78-13936-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-298S Λουξεμβούργο